Държавен вестник, бр. 14, 2005 г., стр. 22

С Т Р .  22
Д Ъ Р Ж А В Е Н   В Е С Т Н И К
Б Р О Й  14
(2) Сертификатът по ал. 1 се издава по обра-
зец съгласно приложение № 2.
Чл. 7. (1) Изискванията на Правило № 78 на
ИКЕ към ООН се приемат за равностойни на
определените в тази наредба.
(2) Маркировките за одобряване на типа
МПС по отношение на спирането, нанесени по
реда на Правило № 78 на ИКЕ към ООН, се
приемат за равностойни на нанесените по реда
на тази наредба.
Чл. 8. (1) За всеки одобрен тип МПС по от-
ношение на спирането се издава номер на одоб-
ряване при спазване на изискванията за образу-
ване на номера съгласно приложение № 3 от
Наредба № 117 за одобряване типа на нови дву-
и триколесни моторни превозни средства, като
за секции 2 и 3 се вписва 93/14.
(2) Производителят удостоверява съответс-
твието на всяко МПС, одобрено по отношение
на спирането, с одобрения тип в съответствие с
изискванията на глава четвърта от Наредба
№ 117 за одобряване типа на нови дву- и трико-
лесни моторни превозни средства.
Чл. 9. Мерките за осигуряване съответстви-
ето на продукцията се предприемат съгласно
разпоредбите на глава пета, раздел I от Наред-
ба № 117 за одобряване типа на нови дву- и три-
колесни моторни превозни средства.
Чл. 10. (1) В случай на изменения на одобре-
ния в съответствие с тази наредба тип МПС се
прилагат разпоредбите на глава шеста от На-
редба № 117 за одобряване типа на нови дву- и
триколесни моторни превозни средства.
(2) В случаите по ал. 1 производителят пис-
мено уведомява изпълнителния директор на ИА
“АА” за измененията.
Г л а в а  т р е т а
ТЕХНИЧЕСКИ ИЗИСКВАНИЯ КЪМ СПИРАЧ-
НИТЕ УРЕДБИ НА МОТОРНИТЕ ПРЕВОЗНИ
СРЕДСТВА. МЕТОДИ ЗА ИЗПИТВАНЕ
Чл. 11. Изискванията към спирачните уст-
ройства, конструкцията и монтажа им на МПС
са посочени в приложение № 3.
Чл. 12. Изискванията съм спирачните изпит-
вания и ефективността на спирачните устройс-
тва са посочени в приложение № 4.
Чл. 13. Изискванията към МПС по чл. 4, ал. 1,
т. 1, 3 и 5 от Наредба № 117 за одобряване типа
на нови дву- и триколесни моторни превозни
средства, оборудвани с антиблокиращи устройс-
тва, са посочени в приложение № 5.
ДОПЪЛНИТЕЛНА РАЗПОРЕДБА
§ 1. По смисъла на тази наредба:
1. “Тип моторно превозно средство по отно-
шение на спиранeто” са МПС, които не се раз-
личават значително по съществените показа-
тели, посочени в т. 1.1 на приложение № 3.
2. “Спирачно устройство” е комбинация от
части, различни от двигателя, чиято функция е
да намаляват постепенно скоростта на движе-
що се МПС или да го спре, или да го задържа
неподвижно, ако то вече е спряло. Тези функ-
ции са определени в т. 2.1.2 на приложение № 3.
Спирачното устройство се състои от орган за
управление, задвижване и спирачка.
3. “Орган за управление” е частта, която се
задейства пряко от водача, за да подаде на зад-
вижването енергията, необходима за спиране
или за неговото управление. Тази енергия може
да е мускулната енергия на водача или енергия
от друг източник, управляван от водача, или
комбинация от тези различни видове енергия.
4. “Задвижване” е съвкупността от елемен-
ти, разположени между органа за управление и
спирачките и осъществяващи функционална
връзка между тях. Когато спирачната сила се
получава от или с помощта на източник на енер-
гия, независим от водача, управляван от него,
запасът от енергия в устройството също е част
от задвижването.
5. “Спирачка” са частите на спирачното ус-
тройство, в които се проявяват силите, проти-
водействащи на движението на МПС.
6. “Компонент(-и) на спирачното устройст-
во” е едната или няколкото от отделните части,
които когато са сглобени, съставлява спирач-
ното устройство.
7. “Конструктивна максимална скорост” е
скоростта, която МПС не може да превишава
върху равен терен и без прекомерна външна
намеса, като се вземат предвид всички специ-
ални ограничения, наложени върху дизайна и
конструкцията на МПС.
8. “Натоварено моторно превозно средство”
е МПС, натоварено до неговата “максимална
маса” (освен в случаите, когато е предвидено
друго).
9. “Ненатоварено моторно превозно сред-
ство” е самото МПС така, както то е предста-
вено за изпитвания заедно с водача и цялото
оборудване и инструменти, необходими за из-
питванията.
10. “Максимална маса” е технически допус-
тимата максимална маса, обявена от произво-
дителя на МПС като технически допустима (тази
маса може да е по-голяма от “допустимата мак-
симална маса” съгласно § 6, т. 35 от допълни-
телните разпоредби на ЗДвП).
11. “Мокра спирачка” е спирачка или спи-
рачки, която/които е била/са били обработе-
на(-и) в съответствие с т. 1.3 на приложение № 4.
12. “Антиблокиращо устройство” е част от
работно спирачно устройство, която по време
на спиране автоматично регулира степента на
плъзгането в посоката на въртенето на едно или
няколко колела на МПС.
13. “Сензор (датчик)” е компонент, предназ-
начен да разпознава и предава към контролера
информация за условията на въртене на коле-
лото(-ата) или за динамичните условия на МПС.
14. “Контролер” е компонент, предназна-
чен да обработва данните, получавани от сензо-
ра(-ите), и да подава сигнал към модулатора.
15. “Модулатор” е компонент, предназначен
да променя спирачната(-ите) сила(-и) в зависи-
мост от сигнала, получен от контролера.